**Termín a miesto konania : sobota**13. 08. 2022, bowlingové centrum Galériabowling Košice

**Organizátor a kontakt : Vladimír Merkovský,** [merkovskyv@gmail.com](mailto:merkovskyv@gmail.com), tel. 0903 712 927

**Podmienky štartu :** Podujatia Košická bowlingová 12 hodinovka 2022 sa môžu zúčastniť minimálne 3 a maximálne 7 členné tímy. Podujatia sa môžu zúčastniť hráči bez ohľadu registrácie SBwZ, veku a pohlavia. Košická bowlingová 12 hodinovka 2022 štartuje o 09:00 v sobotu 13. 8. 2022 a končí po uplynutí 12 hodín, 13. 8. 2022 o 21:00.

**Registrácia a štartovné :** Registrácia na Košickú bowlingovú 12 hodinovku 2022 bude otvorená dňa 5. 7. 2022 na stránke [www.slovakbowling.sk](http://www.slovakbowling.sk) v sekcii rezervácie podujatí. Tímy sa môžu prihlásiť prostredníctvom rezervačného systému SBwZ. Prihlásenie platí pre prvých 5 tímov. Pri prihlásení družstva je potrebné uviesť názov tímu a meno kapitána. Štartovné pre jeden tím je 135 €, v cene štartovného je občerstvenie. **Štartovné je splatné najneskôr do 1. 8. 2022 na účet organizátora**

**Číslo Účtu : SK53 0200 0000 0022 9536 2955**

Po uhradení štartovného poplatku bude vedúcemu družstva zaslaná sms o záväznej účasti v turnaji.

**Hrací systém :**

Po uhradení štartovného vylosuje kapitán číslo dráhy, na ktorej bude tím štartovať. Za jeden tím musia v hre štartovať traja hráči. Striedanie hráčov je možné iba na začiatku hry, nie počas rozohranej hry. Striedanie hráčov je neobmedzené. Hrá sa EURÓPSKYM SYSTÉMOM (nie AMERIKA). Po dohratí 5. hier sa tímy posúvajú o dráhu doprava. Presun tímov je možný až po skončení hry posledného hráča. Po odohratí 10 hier, je technická prestávka, cca 10 minút, počas ktorej budú dráhy upravené a pokračuje sa v hre. Ďalšie prestávky nie sú plánované. V prípade väčšej technickej poruchy, viac ako 10 minút, bude tím presunutý na rezervnú dráhu. Pri konci sa určí posledná hra, v prípade, že skončí jeden alebo viacej tímov, pred 21:00, pokračuje v hre ďalšou hrou. O výsledku rozhodne súčet bodov nahraných počas 12 hodín, počet hier pre všetky družstvá musí byť rovnaký. Pri rovnosti bodov rozhoduje vyšší výkon jednotlivca. Za schválne a očividné zdržovanie hry, bude tím potrestaný odobratím 50 bodov každému hráčovi na súpiske.

**Mazanie :**

Mazanie pre Košickú bowlingovú 12 hodinovku 2022 bude zverejnené na web stránke www.bowlshop.sk

**Časový harmonogram Košickej bowlingovej 12 hodinovky 2022 dňa13. 8. 2022**

08:30 – 08:40 – porada vedúcich tímov

08:40 – 09:00 – tréning družstiev

09:00 – štart Košickej bowlingovej 12 hodinovky 2022

21:00 – koniec Košickej bowlingovej 12 hodinovky 2022 a vyhodnotenie

**Ocenenia :**

***1.miesto: Pohár pre tím, pre každého účastníka trofej, nákupný poukaz pre družstvo vo výške 150,-€***

***2.miesto: Pohár pre tím, pre každého účastníka trofej, nákupný poukaz pre družstvo vo výške 100,-€***

***3.miesto: Pohár pre tím, pre každého účastníka trofej, nákupný poukaz pre družstvo vo výške 60,-€***

***4. – 5. miesto: pre každého účastníka trofej***

***TOP 3 ženy: vecná cena***

***Najvyšší výkon: trofej***

***Najlepší vytrvalec: trofej***

***Najlepší senior nad 50 rokov : trofej***

**Záverečné ustanovenia : Pre Košickú bowlingovú 12 hodinovku platí zákaz opustenie bowlingového centra počas podujatia. Hráč, ktorý odohrá aspoň jednu hru, musí zostať v priestoroch centra a blízkeho okolia až do samotného konca. Hráči môžu opustiť centrum na maximálne 2 hodiny a to po oznámení organizátorovi podujatia! V prípade, že hráč svojvoľne opustí centrum počas podujatia alebo prekročí stanovený čas, budú jeho všetky výsledky anulované! Organizátor má právo udeliť mimoriadnu priepustku, v prípade nečakaných situácií. Veríme, že všetci domáci hráči a tímy sa prispôsobia hráčom, ktorí nemajú možnosť si oddýchnuť doma a tak budú podmienky pre všetkých rovnaké. Ďakujeme za pochopenie a doržiavanie fair play hry.**

Každý hráč sa zúčastňuje podujatia na vlastné riziko. Organizátor neručí za škody vzniknuté počas podujatia. Ak sa hráč alebo tím rozhodne ukončiť svoje pôsobenie na podujatí skôr, nemá nárok na vrátenie štartovného. Organizátor si vyhradzuje právo zmeniť tieto propozície, poprípade štruktúru podujatia.

V Košiciach 5. 7. 2022 Vladimír Merkovský Organizátor podujatia v.r.